Chang Chun-hsiung
Store norske leksikon,Historie,Verdens historie og samtidshistorie,Asia,Taiwans historie,Taiwans samtidshistorie
Chang Chun-hsiung er en taiwansk politiker. Han var statsminister i Taiwan i periodene 2000–2002 og 2007–2008.
Chang er utdannet jurist og var en av grunnleggerne av det demokratisk-progressive partiet DPP i 1986. Han var medlem av nasjonalforsamlingen i årene 1983–2000, var kampanjeleder for president Chen Shui-bian under valgkampen i 2000 og ble deretter statsminister. I perioden 2002–2007 var Chang generalsekretær i DPP. Han ble på ny statsminister fra mai 2007 til han måtte gå av etter valgnederlaget i 2008. Les mer i Store norske leksikon Taiwan Taiwans politiske system Taiwans samtidshistorie